પ્રાજ્ઞાકારા સાથે દક્ષિણનો પ્રવાસ કરી તે બામીયાન પહોંચે છે. ત્યાના રાજાને મળે છે અને ઘણા મહાયાન સંપ્રદાય સિવાયના સાધૂઓને મળે છે. ત્યાં જોએલી બે બુદ્ધની મહાન મૂર્તિઓનું પણ તે વર્ણન કરે છે. (હાલ માં જ આ મૂર્તિઓનો તાલીબાને નાશ કર્યો). ત્યાંથી પૂર્વતરફ્ પ્રવાસ આદરે છે અને શિબર પાસને પસાર કરી હાલના કાબુલની ઉત્તરે આવેલ કાપસી મુકામે પહોંચે છે. આજ ભૂમિને ગાંધાર કહે છે. અહી તે પહેલીવાર જૈન અને હિંદુઓને મળે છે. ત્યાંથી આદિનાપુર (હાલનું જલાલાબાદ) પહોંચે છે અને ભારત પહોંચ્યો હોવાનું અનુભવે છે. ત્યાંથી હુન્ઝા અને ખૈબર ઘાટ ઓળંગી ગાંધારની જૂની રાજધાની પુરુશપુર (હાલનું પેશાવર) પહોંચે છે. ત્યાં ઘણા સ્તુપો જુએ છે. સમ્રાટ કાનીષ્કે બનાવેલ સ્તૂપ ખાસ હોય છે. ૧૯૦૮માં હ્યુએન સંગ ના વર્ણનો પરથી D. B. Spoonar આ સ્તૂપો પેશાવરની દક્ષિણે શોધી કાઢે છે.